મુલુંડ-ઈસ્ટમાં નાનેપાડા રોડ રેલવે-ટ્રૅકથી ખૂબ જ નજીક આવેલો છે. આ રોડ અને ટ્રૅક વચ્ચે સુરક્ષા માટે દીવાલ બાંધવામાં આવી છે. જોકે એનો અમુક ભાગ તોડી પાડવામાં આવ્યો છે કે પછી જાણી જોઈને ખુલ્લો રાખવામાં આવ્યો છે. આ માર્ગનો ઉપયોગ લોકો ટ્રૅક ઓળંગવા માટે કરી રહ્યા છે. આજકાલ રેલવેમાં અકસ્માતો વધી રહ્યા છે. રોજના આઠથી દસ જણ ટ્રૅક ક્રૉસ કરતાં મૃત્યુ પામ્યાના સમાચાર મળતા રહે છે એટલું જ નહીં, આ માર્ગનો નશાખોરો દુરુપયોગ કરીને રેલવે-ટ્રેક પાસે બેસીને નશો કરતા હોવાથી સૌને ત્રાસ થઈ રહ્યો છે.